Lav et referat af nedenstående tekst:

Tekst:
Hvis man drømmer om at bruge sommerferien på en af de nordjyske højskoler, så gælder det om at være ude i god tid med tilmeldingen. I år kan stort set alle de nordjyske højskoler melde udsolgt på ugekurserne i de populære sommerferieuger. Det gælder også på Aalborg Sportshøjskole, som hver sommer arrangerer golfkurser i uge 28, 29 og 30. I år måtte højskolen lukke for tilmelding i foråret, for der var alle tre uger fyldt op. Det samme gælder ventelisten. - Det er gået supergodt med tilmeldinger, og vi har haft udsolgt tidligere end normalt. Der har været god efterspørgsel, siger Jesper Bruun, der er kursusleder på Aalborg Sportshøjskole. Bestilte ophold allerede i februar To af dem, der søndag møder ind til en uges golfsport, er Kirsten Hausted og Niels Knudsen, der begge er pensionister og fra Odense. Parret er med på sommerhøjskole for første gang i år. - Jeg spiller sammen med nogle piger i Odense, og de har været her før og har talt godt om højskolen, og jeg tror altid, den har haft et godt ry, siger Kirsten Hausted fra Odense. Normalt er parret på golfferie sydpå, men det turde de ikke satse på i år på grund af coronasituationen. Derfor valgte de allerede i februar at booke et ophold på Aalborg Sportshøjskole. - Vi plejer at køre selv sydpå, og vi har været rigtig mange steder, men på grund af coronaen, så virkede det her som et rigtig godt, tillokkende tilbud, siger Kirsten Hausted. Flere vender tilbage år efter år Jesper Bruun har været kursusleder i tre år, og alle årene er sommerhøjskolerne blevet udsolgt. Men i år er kurserne blevet udsolgt tidligere end normalt, og det kan der være flere grunde til, ufølge Jesper Brun. En af dem er, at flere af deltagerne er gengangere. I alt plejer der at være cirka 25 procent gengangere på sommerkurserne. En anden grund kan være coronasituationen, som har holdt flere hjemme i Danmark: - Der har nok været flere, der har valgt ikke at rejse i år, men det er ikke nyt, at der er udsolgt. Til gengæld er det tidligere end normalt, at vi melder udsolgt. Ture til flere nordjyske golfbaner På Sportshøjskolen byder ugens program på golfture til flere af Nordjyllands golfbaner og undervisning af professionelle trænere. Derudover er der foredrag om aftenen. - Deltagerne kan forvente en uge med gang i, og der er et stramt program, for der er meget, vi skal nå. Udover at spille golf, så skal de også mærke, hvordan det er at være på højskole. Vi skruer op for god mad og god stemning, siger Jesper Bruun fra Aalborg Sportshøjskole. Se historien om højskolernes succes fortalt som tv-historie:

Referat:
Sommerkurserne på de nordjyske højskoler er igen i år populære, og flere af højskolerne har kunnet melde udsolgt tidligere end normalt.